CELEX: 22014D0098
Language: bg
Date: 2014-05-16 00:00:00
Title: Решение на Съвместния комитет на ЕИП № 98/2014 от 16 май 2014 година за изменение на приложение XV (Държавни помощи) към Споразумението за ЕИП

30.10.2014   
            
            
               BG
            
            
               Официален вестник на Европейския съюз
            
            
               L 310/65
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 98/2014
   от 16 май 2014 година
   за изменение на приложение XV (Държавни помощи) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis
                   (1) следва да бъде включен в Споразумението за ЕИП.
            
         
               (2)
            
            
               Поради това приложение XV към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Текстът на точка 9да (Регламент (ЕО) № 1998/2006 на Комисията) от приложение XV към Споразумението за ЕИП се заменя със следното:
   „32013 R 1407: Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis (ОВ L 352, 24.12.2013 г., стр. 1).
   За целите на настоящото споразумение разпоредбите на регламента се четат със следните адаптации:
   
               а)
            
            
               следният текст се прибавя към член 1, параграф 1: „Регламентът се прилага само за сектори, обхванати от членове 61—64 от Споразумението за ЕИП.“;
            
         
               б)
            
            
               фразата „член 107, параграф 1 от Договора“ да се чете „член 61, параграф 1 от Споразумението за ЕИП“;
            
         
               в)
            
            
               думите „член 108, параграф 3 от Договора за ЕО“ да се четат „член 1, параграф 3 от протокол 3 към Споразумението за надзор и съд“.“
            
         Член 2
   Текстовете на Регламент (ЕС) № 1407/2013 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 17 май 2014 г., при условие че са внесени всички нотификации, предвидени в член 103, параграф 1 от Споразумението за ЕИП (2).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 16 май 2014 година.
      
         
            За Съвместния комитет на ЕИП
         
         
            Председател
         
         Gianluca GRIPPA
      
   
   
      (1)  ОВ L 352, 24.12.2013 г., стр. 1.
   
      (2)  Без отбелязани конституционни изисквания.